[pic] | AZ EURÓPAI KÖZÖSSÉGEK BIZOTTSÁGA |

Brüsszel, 11.7.2007

COM(2007)406 végleges

2007/0139(ACC)

Javaslat

A TANÁCS RENDELETE

Svájcból származó egyes mezőgazdasági termékek behozatalára vonatkozó autonóm és átmeneti közösségi vámkontingensek megnyitásáról

(előterjesztő: a Bizottság)

INDOKOLÁS

Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás[1] közvetlenül vonatkozik a kibővített Európai Unióra. Azonban a Svájc és Bulgária, illetve Svájc és Románia között korábban kötött kétoldalú megállapodások értelmében nyújtott kedvezményekkel bonyolított kereskedelmi forgalmat fenn kell tartani. A szóban forgó megállapodás 1. és 2. mellékletében megállapított kétoldalú kereskedelmi engedményeket ezért ki kell igazítani. A megállapodást módosító kétoldalú eljárások lezárultáig autonóm és átmeneti intézkedésekre van szükség a kedvezményes vámkontingens kihasználása érdekében.

Az Európai Közösség és Svájc képviselői által 2007. május 2-án parafált, kölcsönösen elfogadott jegyzőkönyv közösségi engedményt ír elő nevezetesen az eper, a kárdi és a kardonna vonatkozásában, amely kvótakezelési eljárások elfogadását teszi szükségessé a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/92/EGK rendelet[2] 308a., 308b. és 308c. cikkében megállapított rendelkezésekkel összhangban.

Ezért javasolt, hogy a Tanács mihamarabb fogadja el fogadja el a csatolt autonóm és átmeneti intézkedéseket a Svájcból származó eper, kárdi és kardonna behozatalára vonatkozó új közösségi vámkontingens megnyitása céljából.

2007/0139(ACC)

Javaslat:

A TANÁCS RENDELETE

Svájcból származó egyes mezőgazdasági termékek behozatalára vonatkozó autonóm és átmeneti közösségi vámkontingensek megnyitásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára[3],

mivel:

1. Bulgáriának és Romániának az Európai Unióhoz történő csatlakozását követően fenn kell tartani a két új tagállam és Svájc közötti korábbi kétoldalú intézkedések értelmében nyújtott kedvezmények szerint bonyolított kereskedelmi forgalmat. A Közösség és Svájc megállapodott abban, hogy tovább folytatja a vámengedmények kiigazítását az Európai Közösség és a Svájci Államszövetség között létrejött, a mezőgazdasági termékek kereskedelméről szóló, 2002. június 1-jén hatályba lépett megállapodás[4] (a továbbiakban: a megállapodás) keretében. Ezen engedmények kiigazítása között szerepel a Svájcból származó eper (KN-kód: 0810 10 00), kárdi és kardonna (KN-kód: 0709 90 20) behozatalára vonatkozó új közösségi vámkontingens megnyitása.

2. A megállapodás 1. és 2. mellékletében szereplő engedmények kiigazítását szolgáló kétoldalú eljárásához időre lesz szükség. Annak érdekében, hogy a kontingens nyújtotta előnyök az említett kiigazítások hatálybalépéséig biztosítottak legyenek, helyénvaló autonóm és átmeneti alapon megnyitni az említett vámkontingenseket. Annak érdekében, hogy a feleknek elegendő idő álljon rendelkezésére a kétoldalú eljárások lezárására és az intézkedések végrehajtására, javasolt ezen vámkontingensek 2009. december 31-ig történő megnyitása.

3. A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[5] rendelkezik a vámkontingensek igazgatási rendszeréről. Az e rendelettel megnyitott vámkontingenseket a közösségi hatóságoknak és a tagállamoknak a fenti rendszerrel összhangban kell igazgatniuk.

4. A megállapodás 4. cikkében előírt származási szabályok alkalmazandók,

ELFOGADTA EZT A RENDELETET:

1. cikk

(1) Autonóm és átmeneti alapon vámmentes közösségi vámkontingens kerül megnyitásra évente a január 1-jétől december 31-ig terjedő időszakra a Svájcból származó, 0810 10 00 KN-kód alá tartozó termékekre vonatkozóan.

A kontingens sorszáma 09.0948. Az éves mennyiség 200 tonna nettó tömeg.

(2) Autonóm és átmeneti alapon vámmentes közösségi vámkontingens kerül megnyitásra évente a január 1-jétől december 31-ig terjedő időszakra a Svájcból származó, 0709 90 20 KN-kód alá tartozó termékekre vonatkozóan.

A kontingens sorszáma 09.0950. Az éves mennyiség 300 tonna nettó tömeg.

(3) 2007-ben az (1) és (2) bekezdésben megállapított vámkontingens e rendelet hatályba lépésének napjától december 31-ig terjedő időszakra kerül megnyitásra, de az (1) és (2) bekezdésben megállapított teljes éves mennyiségre vonatkozik.

(4) Az (1) és (2) bekezdésben megállapított vámkontingensek 2009. december 31-én vesztik hatályukat.

(5) Az (1) és (2) bekezdésben említett termékekre az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 4. cikkében előírt származási szabályok alkalmazandók.

2. cikk

Az 1. cikkben megállapított vámkontingenseket a Bizottság a 2454/93/EGK rendelet 308a., 308b. és 308c. cikkével összhangban kezeli.

3. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

2007. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

A JAVASLAT CÍME

A Tanács rendelete a Svájcból származó egyes mezőgazdasági termékek behozatalára vonatkozó autonóm és átmeneti közösségi vámkontingensek megnyitásáról

KÖLTSÉGVETÉSI TÉTELEK

10. alcím – 100. jogcímcsoport: Mezőgazdasági vámokA költségvetésben 2007-re előirányzott összeg: 1 486,7 millió EUR

PÉNZÜGYI HATÁS

A javaslatnak nincsenek pénzügyi vonzatai.

A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

( millió euro)

Költségvetési tétel | Bevétel[6] | 2007-es év |

100. jogcímcsoport | Saját forrásokra gyakorolt hatás | –0,004 |

... jogcímcsoport | Saját forrásokra gyakorolt hatás |

A fellépés után |

2008 | 2009 | 2010 | 2011 |

100. jogcímcsoport | –0,004 | –0,004 |

... jogcímcsoport |

CSALÁSELLENES INTÉZKEDÉSEK

––

EGYÉB ÉSZREVÉTELEK

A Svájcból származó két termék behozatalának jelenlegi szintje alacsony, ezért az intézkedés pénzügyi hatása nem jelentős.[pic][pic][pic][pic][pic][pic]

[1] HL L 114., 2002.4.30., 132. o., legutóbb a 3/2005. mezőgazdasági vegyesbizottsági határozattal módosítva (HL L 346., 2005.12.29., 33. o.)

[2] HL L 253., 1993.10.11., 1. o. A legutóbb a 214/2007/EK rendelettel (HL L 62., 2007.3.1., 6. o.) módosított rendelet.

[3] HL C …, …, … o.

[4] HL L 114., 2002.4.30., 132. o., legutóbb a 3/2005. mezőgazdasági vegyesbizottsági határozattal módosítva (HL L 346., 2005.12.29., 33. o.)

[5] HL L 253., 1993.10.11., 1. o. A legutóbb a 214/2007/EK rendelettel (HL L 62., 2007.3.1., 6. o.) módosított rendelet.

[6] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25 %-ának levonásával kapott bruttó összegeket.